CELEX: 32018R1482
Language: el
Date: 2018-10-04 00:00:00
Title: Κανονισμός (ΕΕ) 2018/1482 της Επιτροπής, της 4ης Οκτωβρίου 2018, για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την καφεΐνη και τη θεοβρωμίνη (Κείμενο που παρουσιάζει ενδιαφέρον για τον ΕΟΧ)

5.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 251/19
               
            
         ΚΑΝΟΝΙΣΜΌΣ (ΕΕ) 2018/1482 ΤΗΣ ΕΠΙΤΡΟΠΉΣ
         της 4ης Οκτωβρίου 2018
         για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την καφεΐνη και τη θεοβρωμίνη
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΟΚ) αριθ. 1601/91 του Συμβουλίου, του κανονισμού (ΕΚ) αριθ. 2232/96, του κανονισμού (ΕΚ) αριθ. 110/2008 και της οδηγίας 2000/13/ΕΚ (1), και ιδίως το άρθρο 11 παράγραφος 3,
         Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2), και ιδίως το άρθρο 7 παράγραφος 5,
         Εκτιμώντας τα ακόλουθα:
         
                     (1)
                  
                  
                     Το παράρτημα I του κανονισμού (ΕΚ) αριθ. 1334/2008 θεσπίζει ενωσιακό κατάλογο αρτυματικών υλών και πρώτων υλών εγκεκριμένων για χρήση εντός ή επί τροφίμων και καθορίζει τους όρους χρήσης τους.
                  
               
                     (2)
                  
                  
                     Με τον εκτελεστικό κανονισμό (ΕΕ) αριθ. 872/2012 της Επιτροπής (3) εγκρίθηκε ο κατάλογος των αρτυματικών υλών και εισήχθη ο εν λόγω κατάλογος στο μέρος Α του παραρτήματος I του κανονισμού (ΕΚ) αριθ. 1334/2008.
                  
               
                     (3)
                  
                  
                     Η επικαιροποίηση του καταλόγου αυτού μπορεί να γίνεται σύμφωνα με την κοινή διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε ύστερα από πρωτοβουλία της Επιτροπής είτε ύστερα από αίτηση του κράτους μέλους ή ενδιαφερόμενου μέρους.
                  
               
                     (4)
                  
                  
                     Το μέρος Α του ενωσιακού καταλόγου περιέχει τόσο αξιολογημένες αρτυματικές ύλες, για τις οποίες δεν υπάρχουν υποσημειώσεις, όσο και αρτυματικές ύλες υπό αξιολόγηση, που αναγνωρίζονται με χρήση των υποσημειώσεων από 1 έως 4.
                  
               
                     (5)
                  
                  
                     Οι ουσίες καφεΐνη [αριθ. FL 16.016] και θεοβρωμίνη [αριθ. FL 16.032] αναφέρονταν στην υποσημείωση 1 σύμφωνα με την οποία η αξιολόγηση για τις εν λόγω ουσίες έπρεπε να ολοκληρωθεί από την Ευρωπαϊκή Αρχή για την Ασφάλεια των Τροφίμων («η Αρχή»).
                  
               
                     (6)
                  
                  
                     Στις 31 Ιανουαρίου 2017 η Αρχή ολοκλήρωσε την αξιολόγηση της ασφάλειας της καφεΐνης [αριθ. FL 16.016] και της θεοβρωμίνης [αριθ. FL 16.032] όταν χρησιμοποιούνται ως αρτυματικές ύλες (4) και κατέληξε στο συμπέρασμα ότι η χρήση τους ως αρτυματικών υλών δεν εμπνέει ανησυχία ως προς την ασφάλεια, με βάση τα εκτιμώμενα επίπεδα πρόσληψής τους σε ορισμένες κατηγορίες τροφίμων. Επομένως, οι όροι χρήσης που ήδη καθορίζονται στον κατάλογο της Ένωσης μπορούν να διατηρηθούν.
                  
               
                     (7)
                  
                  
                     Κατά συνέπεια, η καφεΐνη [αριθ. FL 16.016] και η θεοβρωμίνη [αριθ. FL 16.032] θα πρέπει να αναφέρονται ως αξιολογημένες ουσίες στον ενωσιακό κατάλογο αρτυματικών υλών, χωρίς την παραπομπή στην υποσημείωση που περιλαμβάνεται στις σημερινές τους καταχωρίσεις στον κατάλογο της Ένωσης.
                  
               
                     (8)
                  
                  
                     Ως εκ τούτου, το μέρος Α του παραρτήματος I του κανονισμού (ΕΚ) αριθ. 1334/2008 θα πρέπει να τροποποιηθεί ανάλογα.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το μέρος Α του παραρτήματος I του κανονισμού (ΕΚ) αριθ. 1334/2008 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 4 Οκτωβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 354 της 31.12.2008, σ. 34.
         
            (2)  ΕΕ L 354 της 31.12.2008, σ. 1.
         
            (3)  Εκτελεστικός κανονισμός (ΕΕ) αριθ. 872/2012 της Επιτροπής, της 1ης Οκτωβρίου 2012, για την έγκριση του καταλόγου αρτυματικών υλών που προβλέπεται στον κανονισμό (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου, την εισαγωγή του καταλόγου αυτού στο παράρτημα I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου και για την κατάργηση του κανονισμού (ΕΚ) αριθ. 1565/2000 της Επιτροπής και της απόφασης 1999/217/ΕΚ της Επιτροπής (ΕΕ L 267 της 2.10.2012, σ. 1).
         
            (4)  EFSA Journal 2017·15(4):4729.
      
      
         
            ΠΑΡΑΡΤΗΜΑ
            Το παράρτημα I του κανονισμού (ΕΚ) αριθ. 1334/2008 τροποποιείται ως εξής:
            
                        1.
                     
                     
                        Στο μέρος Α τμήμα 2, η καταχώριση για την ουσία με αριθ. FL 16.016 αντικαθίσταται από την ακόλουθη:
                        
                                    «16.016
                                 
                                 
                                    Καφεΐνη
                                 
                                 
                                    58-08-2
                                 
                                 
                                     
                                 
                                 
                                    11741
                                 
                                 
                                     
                                 
                                 
                                    Περιορισμοί χρήσης¦ ως αρτυματικής ύλης:
                                    Στην κατηγορία 1 – 70 mg/kg κατ' ανώτατο όριο
                                    Στην κατηγορία 3 – 70 mg/kg κατ' ανώτατο όριο
                                    Στην κατηγορία 5 – 100 mg/kg κατ' ανώτατο όριο
                                    Στην κατηγορία 14.1 – 150 mg/kg κατ' ανώτατο όριο
                                 
                                 
                                     
                                 
                                 
                                    EFSA»
                                 
                              
                  
                        2.
                     
                     
                        Στο μέρος Α τμήμα 2, η καταχώριση για την ουσία με αριθ. FL 16.032 αντικαθίσταται από την ακόλουθη:
                        
                                    «16.032
                                 
                                 
                                    Θεοβρωμίνη
                                 
                                 
                                    83-67-0
                                 
                                 
                                     
                                 
                                 
                                     
                                 
                                 
                                     
                                 
                                 
                                    Περιορισμοί χρήσης ως αρτυματικής ύλης:
                                    Στην κατηγορία 1 –70 mg/kg κατ' ανώτατο όριο
                                    Στην κατηγορία 14.1 – 100 mg/kg κατ' ανώτατο όριο
                                 
                                 
                                     
                                 
                                 
                                    EFSA»